মহানগর ওয়েবডেস্ক: কাশ্মীর থেকে ৩৭০ ধারা তুলে নেওয়ার পর থেকে কাশ্মীর শান্ত রয়েছে বলে বারবার দাবি করেছিল কেন্দ্র৷ সেইসঙ্গে দাবি ছিল, বিশেষ মর্যাদা তুলে নেওয়ার পর থেকে কোনও অশান্তির ঘটনায় কারোর মৃত্যু হয়নি৷ তবে কেন্দ্রের এই ধরণের দাবির নস্যাত করে তার কড়া সমালোচনা করলেন শ্রীনগরের মেয়র জুনেইদ আজিম মাট্টু৷ একটি সংবাদমাধ্যমকে দেওয়া সাক্ষাতকারে তিনি বলেন, রাস্তায় কোনও মৃতদেহ পড়ে নেই মানে এই নয় যে জম্মু কাশ্মীরের পরিস্থিতি স্বাভাবিক।
রাস্তায় মৃতদেহ পড়ে নেই মানেই কী শান্ত কাশ্মীর! কেন্দ্রের বিরুদ্ধে সরব শ্রীনগরের মেয়র